Antons Rupainis

Antons Rupainis (; dzimis , miris ) bija latviešu rakstnieks, diriģents un režisors.

 Biogrāfija 
Dzimis zemnieka ģimenē. 1928. gadā absolvējis Rēzeknes skolotāju institūtu. Devies uz starptautisko skolotāju kongresu Ženēvā kā Latgales izcilākais absolvents. No 1930. līdz 1934. gadam studējis Latvijas konservatorijā.

Strādājis par skolotāju dažādās skolās, darbojies Latgales teātrī. Apceļojot Latgali, vācis mūzikas folkloru, vēl dibinājis jauniešu korus. 1944. gadā emigrējis uz Vāciju. Nometnē Noietingā vadījis pamatskolu, organizējis kultūras dzīvi. 20. gadsimta 50. gados kopā ar ģimeni pārcēlies uz dzīvi ASV, kur strādājis dažādos amatos. 1975. gadā, būdams smagi slims, apmeklējis Latviju.

Rakstījis gan latviski, gan latgaliski. Pirmā publikācija bija raksts laikrakstā "Latgolas Vōrds" 1922. gadā. Rakstījis dzejoļus, lugas, romānus, stāstus. Vairāki Rupaiņa dzejoļi izmantoti dziesmu tekstiem.

1976. gadā urna ar pelniem tika apbedīta Svētā Miķeļa kapos Rīgā. 1991. gadā pārapbedīts Bērzgales kapos.

1988. gadā Bērzgalē atvērts Antona Rupaiņa muzejs.

 Atsauces 

Kategorija:1906. gadā dzimušie
Kategorija:1976. gadā mirušie
Kategorija:Latviešu rakstnieki
Kategorija:Latviešu teātra režisori
Kategorija:Latvijas diriģenti
Kategorija:Latviešu valodā rakstošie
Kategorija:Latgaliski rakstošie
Kategorija:ASV latvieši
Kategorija:Rēzeknes novadā dzimušie